open-index/open-wikipedia-markdown huggingface dataset:
Batu Tulis Pagaruyung VIII

**Batu Tulis Pagaruyung VIII** (hurup Arab Gundul: باتو تولس فاݢرويوڠ ٨), nyeng juga' digero' **Batu Tulis Ponggongan II** (hurup Arab Gundul: باتو تولس فوڠݢوڠن ٢)  nya'entu batu tulis nyeng asalnya deri jaman raja Adityawarman, taon 1291 Saka atawa 1369 Maséhi. Ni batu tulis bentuknya kaya' lumpang nyeng bentuknya kaya' pasagi panjang, dikeja deri batu *lapili* cokelat rada puti. Lobang di tenganya nyeng dijadiin tempat bakal numbuk beras. Tulisan di batu tulisnya ditulis maké basa Sangsekerta nyeng nyampur dikit ama basa Kawi, cuma maké aksara Sumatra Abis-Palawa, nyeng ngampar di tiga muka batunya.

Tu batu tulis isinya pupujian bakal raja nyeng baè' èn digambarin jadi kelairan separo déwa (*gana*). Tanda taon *Ratu Ganato Hadadi* nyeng ditulis di tu batu tulis diartiin ama Budi Istiawan bakal nengerin taon 1368 Maséhi. Terus, de Casparis bacanya jadi taon 1238 Saka (1316 Maséhi) nyeng nyantol ama Raja Akarèndranwarman, bakal jadi pendahulu èn encangnya (Minangkabo: *mamak*) Adityawarman.

Selaèn tilay sejaranya tu Batu Tulis Pagaruyung VIII uda jadi peranti bakal tarbiyah umum, utamanya ngenalin sejarah tempatat bakal orang anom, bareng-bareng ama laèn batu tulis di Komplèk Batu Tulis Adityawarman. Ni batu tulis didaptarin jadi *Warisan Budaya Nasional* liwat SK (*surat keputusan*) Nomor 77/M/2019, nyeng dikuarin tanggal 12 Maret 2019 ama Kementerian Pendidikan dan Kebudayaan RI.

## Paranan
Wikipédi basa Asèrbaijan

**Wikipédi basa Asèrbaijan** () ya'entu kuarannya Wikipédi, ènsiklopédi perdèo, dalem basa Asèrbaijan. Ni kuaran dijejegin di bulan 24 Januari 2002. Ampé wayah gini, udah ada  makalah dalem basa Asèrbaijan.

## Ruju'an
Telkom Indonesia

**Telkom Indonesia** (hurup Arab Gundul: تلكوم اندونيسيا) entu atu matskepé empunyaan negara Indonésia, nyang ngejabanin penderakan tèlpon bakal orang abrek.
Batu Tulis Pagaruyung I

**Batu Tulis Pagaruyung I** (hurup Arab Gundul: باتو تولس فاݢرويوڠ ١), nyeng juga' digero' **Batu Tulis Gombak I** (hurup Arab Gundul: باتو تولس غومباك ١) nya'entu batu tulis nyeng asalnya deri jaman raja Adityawarman, taon 1278 Saka atawa 1356 Maséhi. Ni batu tulis bentuknya kaya' lumpang nyeng bentuknya kaya' pasagi panjang, dikeja deri batu *lapili* cokelat rada kekuningan. Tulisan di batu tulisnya ditulis maké basa Sangsekerta nyeng nyampur dikit ama basa Kawi, cuma maké aksara Sumatra Abis-Palawa, 

Tu batu tulis isinya pupujian bakal raja nyeng pinter nguasain èlmu penauan èn berani kaya' Dewa Indra. Barengan ama tujuh prasasti laèn deri situs nyang ama, Batu tulis Pagaruyung I juga bagian deri Komplèk Batu Tulis Adityawarman, nyang didaptari jadi Warisan Budaya Nasional Kabupaten Tanah Datar liwat SK No. 77/M/2019, dan diakui pula sebagai Benda Cagar Budaya Peringkat Nasional.

## Paranan
Pulo Kangèan

**Pulo Kangèan** nya'entu atu pulo èn jadi pulo utama nyeng ada di daèrah pulo-pulo nyeng letaknya di belèlirnya laot Bali, balalor-kulonnya Nusa Tenggara, bangsa 120 mil di lornya Bali. Kalo diamprogin digero' jadi pulo Kangèan. Pulo Kangèan (èn daèrah pulo-pulo Kangèan nyeng dah lumbrah) kalo ngikut guwernemèn masing bagèan deri kabupatèn Sumenep, propinsi Jawa Wètan. Pulo Kangèan dikulilingin ama 90 pulo nyeng laèn. Terus timbang 27 pulo nyeng dijedogin baé (deri 118 pulo nyeng cenjogrog di pulo-pulo Kangèan). Kalo nyonderin ibukota aslinya kabupatèn Sumenep, ibukota pulo Kangèan nya'entu Arjasa, nyeng jadi kecamatan penggedénya di bekulon pulo Kangèan. Pulo Kangèan gableg sumber daya alam nyeng gedé, kaya' gas alam, pu'un jati, kelapa, èn garam.
## Paranan
Saté Medura

**Saté Medura** (kalo kata orang Medura: *Satè Mâdhurâ*) entu sate nyang punya bumbu khas Medura. Saté Medura biasanya dibikin paké daging ayam. Medura emang udah kesohor jadi pulau garem, tapi sate-nya juga kagak kalah beken. Saté Medura mah udah terkenal di mana-mana, se-Nusantara juga tau.

## Asal muasal
Saté Medura dibawa ama Adipati Sumenep nyang namanya Arya Jaran Panoleh pas abis nengokin abangnya, Lembu Kanigoro, nyang udah jadi adipati Ponorogo. Di sono, dia disuguhin sate Ponorogo. Pas liat bentukan makanannya nyang rada aneh—gara-gara ditusukin paké lidi terus dilapisin bumbu kacang—Arya Jaran Panoleh ama rombongannya sempet kagak mau makan. Udah gitu, mereka juga bingung gimana cara makannya. Pas udah dijelasin ama abangnya, baru deh ketauan kalo masyarakat Ponorogo, terutama para warok, emang udah biasa makan begituan.ref>

Warok entu punya sifat wira'i, mangkanya mereka paké tusukan lidi buat sarana makan daging ayam. Zaman dulu kan belon ada nyang namanya sendok, jadi biar tetesan sambelnya kagak kena jari-jari, dipakélah lidi entu. Abis kejadian entu, Jaran Panoleh minta izin ama abangnya nyang jadi adipati Ponorogo buat pelajarin idup rakyat Ponorogo nyang susah ditebak, biar bisa dipraktekin di Medura.

Kagak cuma entu, Arya Jaran Panoleh juga kesengsem liat pakaian ksatria warok nyang gagah bener, trus dia minta izin biar pengawalnya bisa paké baju model gitu juga. Atas perintah Batara Katong, pas Arya Jaran Panoleh ama rombongan Sumenep mau pulang, mereka dikawal khusus ama pasukan warok. Nah, warok-warok inilah nyang akirnye jadi pengawal *kadipaten Songenep*.

## Cara Nyajiinnya
Saté Medura umumnya entu sate ayam nyang dikasih sambel saus kacang. Tapi di Medura-nya sendiri, kadang-kadang nyang dipaké bukan saus kacang, melainkan saus atawa sambel kemiri. Udah gitu, pas lagi dibakar, arang-nya sering ditetesin jeruk limau. Selain ayam, ada juga nyang paké daging kambing. Cirinya, si tukang sate bakal nggantungin kaki belakang kambing di gerobaknya. Bumbunya entu campuran kacang nyang ditumbuk alus, petis, ama dikit bawang merah. Bumbu kecap juga jadi salah satu nyang khas dari Pamekasan, rasanya mantep bener dah. Bakarnya paké api dari batok kelapa nyang dijadiin arang. Rasanya gurih, tapi buat nyang punya kolesterol tinggi ama asam urat parah mah musti ati-ati, jangan kebanyakan.

## Dijual di luar Pulau Medura
Nyang jualan Saté Medura mulai ada pas awal abad ke-20 zaman penjajahan Belande. Awalnya mah nyang jualan mpuan (perempuan), mereka nuhun papan kayu isinya alat masak sate di atas palanya. Pas udah merdeka, baru deh kaum laki Medura ikut jualan. Mereka merantau nyari nasib di kota-kota gede di Indonesia paké gerobak nyang bentuknya kayak perahu. Entu perahu jadi simbol identitas sate dari Medura, biar mereka tetep inget ama kampung halaman biarpun udah sukses.

Saté Medura gampang bener ditemuin di mana aja, apalagi di kota gede kayak Medan, Jakarta, Bandung, ama Surabaya. Tapi uniknya, di Medura-nya sendiri sate malah rada susah dicari, soalnya orang Medura asli jarang nyang jualan sate di dalem pulonya sendiri.

## Paranan
Cakraningrat I

**Cakraningrat I**, atau nyang aslinya nama **Radèn Prasèna**, entu atu Adipati Madura nyang mimpin wilayah Medura Kulon. Dia sebenernya bawahan dari Kesultanan Mataram. Pas Mataram lagi nyerang Surabaya ama Medura, enni Radèn Prasèna sebenernya ditugasin buat jagain wilayah Medura daèrah Sampang. Tapi, ujung-ujungnya dia mau diajak nyerah ama Rangga Gempol I, nya'entu panglimanya Mataram nyang èmang masih ada turunan Medura juga'.

Abis entu, dia dikawinin, dah, ama putri keraton Mataram, terus dikasih gelar Cakraningrat I ama Sultan Agung. Lantaran dia penguasa bawahan, dia malah lebi sering ngetèm di keraton Mataram dibandingin di Madura dèwèk. Cakraningrat I mah èmang orangnya setia bener dah ama Sultan Agung seumur idupnya.

Nah, pas tahun 1647, ada pemberontakan Pangeran Alit di Mataram. Dia ngelawan ama Sunan Amangkurat I, nyang kaga' laèn abangnya dèwèk nyang ngegantiin Sultan Agung. Cakraningrat I ama anak sulungnya, Radèn Demang Malayakusuma, gugur di alun-alun Plèrèd pas lagi ditugasin mademin keributan entu. Akhirnya, anaknya nyang laèn, Radèn Undagan, diangkat ama Mataram buat gantiin babanya pakè gelar Cakraningrat II.

## Paranan
Arit

**Arit**, atawa celurit atawa sabit yaentu alat pertanian nyang bentuknya kayak pisau melengkung mirip bulan sabit. Biarpun bentukannya mirip-mirip, kalo secara basa arit ama sabit mah biasanya disebut buat alat pertanian, kalo celurit entu nyebutnya buat senjata tajem. Orang nyang saban harinya nyari rumput pake sabit disebutnya tukang arit. Arit dipake ama petani buat motong rumput.

## Budaya
Arit jadi senjata khas suku Madura nyang biasa dipake buat senjata carok. Senjata entu udah melegenda bener gara-gara dipake ama tokoh nyang namanya Sakera. Biasanya, orang Madura masukin khodam (sejenis makhluk gaib nyang nempatin benda) ke dalem arit lewat cara ngebacain doa-doa sebelom carok dimulai.

Sabit juga dipake jadi bagian dari simbol komunisme atawa sosialisme revolusioner, nyang namanya palu arit. Di dalem simbol entu, sabit nyimbolin golongan buruh nyang kerja di bagian pertanian.

Arit nongol sejak zaman kompeni abad 18M.

Di Medura ada sekitar 10 ampe 15 biji jenis arit, biasanya dipake carok atawa begubed. Salah atu jenis nyang paling kesohor ya entu jenis arit atawa celurit bulu ayam.

## Padanan
Orang Kangèan

**Orang Kangean** nya'entu ètnis atawa suku bangsa nyeng asalnya deri pulo Kangèan. Orang Kangèan ngomong maké basa Kangèan. Terus ada punya sejarah èn kebudayaan nyeng sarua. Bangsa 127 rèbuan orang nyeng jadi orang Kangèan. Kebanyakan orang Kangèan njedog di belèlir laot Bali.

## Basa
Basa Kangèan nya'entu basa nyeng dipaké ama orang Kangèan nyeng asalnya deri pulo Kangèan. 
Pemaké basa Kangèan pada ngampar di daèrah pulo-pulo Kangèan nyeng kalo dilongok dari èlmu gambar bumi keperna di lornya Bali èn belalor-kulonnya Lombok. Ni basa masup ke basa-basa Ostronési.

## Agama
Kebanyakan orang Kangèan wayah gini agamanya nya'entu Selam. Sebelon pada ngambil agama Hindu, Buda, Konghucu, èn Selam, orang Kangèan pada ngambil agama nyembah leluhur. Orang-orang lama, gènèngan, percaya ama moyang nyeng udah wapat entu roh-rohnya pada ga' pada longit deri dunia, melèngken rohnya berobah jadi déwa (atawa déwi) èn angger baé nginclo' dalem urusan duniawi. Mangkanya, sembah-sembagan bakal ngormatin leluhur jadi ihwal penting bakal agama nyeng ada di Indonésia, keitung juga' tu orang Kangèan. Berapa orang Kangèan masing njagain tu agama lama nyeng disadur ke agama nyeng sekarang pada diambil. Tu jadiin agama baru nyeng dikenalin "Islam Nusantara".

## Paranan
Carok

**Carok** yaentu matiin orang nyang dilakuin ama masyarakat Madura buat ngejaga harga diri pas dilecehin ama orang laen. Penyebab utamanya biasanya gara-gara bini digangguin orang atawa sengketa tanah ama sumber daya alam. Carok ada dua caranya, yaitu ngonggai ama nyelep. Senjata nyang dipake cuma sebiji, ya ntu celurit. Syarat kalo mau Carok entu musti punya kadigdajan (kesaktian), tampeng sereng (mental berani), ama banda (duit/harta).

## Penyebab
Buat orang Madura, kalo bini atawa anak dilecehin entu bener-bener bikin malu laki ama keluarganya. Orang Madura nganggep bini entu bagian dari kehormatan laki, dadi kalo diganggu dikit aja, itu mah namanya nyari mampus. Salah satu prinsip idup orang Madura entu ngebales perbuatan orang musti pas ama apa nyang dia terima. Kalo ada anggota keluarga nyang dibunuh, keluarganya bakal ngebales pake cara nyang sama juga. Nyang menang Carok biasanya nyimpen baju ama senjata lawannya, trus dikasih ke anak atawa kerabat si korban. Tujuannya biar entar ada nyang bales dendam. Mangkanya, Carok ni dadi urusan nyang turun-temurun. Kalo urusan sengketa, Carok dadi jalan paling akir buat nyelesein masalah. Biasanya dimuswarahin dulu biar damai, tapi kalo kagak ketemu titik temunya, baru deh Carok jalan.

## Prosedur
Carok dimulain dari berantemnya dua laki gara-gara martabat bini (atawa mantan bini), tanah air, atawa agama. Awalnya musti lewat jalan mediasi dulu. Kalo mediasi atawa musyawarah kagak mempan, baru deh mereka milih jalan Carok.

Dua orang nyang mau duel ni musti berguru dulu buat nyiapin diri. Mereka juga kudu minta izin ama restu dari orang tua ama keluarga.

Kalo waktunya udah ditentuin, mereka bikin janji. Duelnya dilakuin di depan keluarga, tokoh masyarakat, ama warga. Ada aturannya juga, kagak boleh nyerang dari belakang bân musti satu lawan satu. Nyang kalah atawa menang musti nerima, trus kagak boleh ada dendam lagi. Masalahnya musti kelar di situ juga.

## Padanan
Lapangan Terbang Trunojoyo

**Lapangan Terbang Trunojoyo** () nya'entu lapangan terbang nyeng keperna di Kabupatèn Sumenep. Ni lapangan terbang ada punya landasan pacu 1.600m. Tarnya tu landasan pacu bakal dijembarin lagi jadi panjangnya 2.500m èn lèbarnya 45m jadi bisa dipaké bakal mesin ngiber jèt nyeng gedéan. Sebentar lagi bakal dibangun jembaran, apalagi terminalnya, bangsa taon 2019 kabèh macem-macem isi di lapangan terbangnya entu siap dipaké bakal penerbangan mesin ngiber jèt nyeng gedéan.

## Sejarah
Lapangan Terbang Trunojoyo dibangun gedéan pas wayahnya bupati Soemaroem nyeng merèntah di Sumenep taon 1970-an. Ngintilin wayah, ni lapangan terbang ndet-ndetan wayah penjembatannya. Lapangan terbang Trunojoyo entu paling mantep banget pas awal-awal pembangunannya (Gedong *Highway Airport Trunojoyo*) dimulain ama penerbangan langsung jemaah haji Sumenep ke Mekkah sonder jalan darat nyeng waktunya bangsa 10 jeman.

## Paranan

## Sènggètan luar
* 
* 
* 
*
Medura

**Medura** nya'entu atu pulo nyang ngejogrog di belah wètan lor Pulo Jawa. Jembar wilayahnya kira-kira 5.379,23 km², nyang isinya ada empat kabupaten: Bangkalan, Sampang, Pamekasan, èn Sumenep.

Kalo kata data deri Badan Pusat Statistik (BPS) Jawa Wètan, mah, orang nyang tinggal di Medura pas taun 2023 kemarèn udah nyampé 4 juta jiwa banyaknya.

Pulo Medura kesohor banget jadi penghasil utama minyak ama gas alam di Provinsi Jawa Wètan. Bukan cuma entu, Medura juga' jadi produsèn garem paling gedé di Indonèsia, mangkanya ampé dijulukin "Pulo Garem".

Nah, sekarang enni lagi ada omongan soal pemekaran wilayah, biar enni pulo Medura jadi provinsi dèwèk. Kalo èmang beneran kejadian, jembar wilayahnya bakalan jadi 5.408,45 km², terus penduduknya sekitar 4,03 juta orang.

Kalo mau ke Medura, pintu masuk utamanya, mah, lewat Sasak Suramadu. Selaèn lewat darat, bolé juga lewat laut. Kalo naèk kapal, bisa deri Pelabuan Tanjung Perak di Surabaya, terus turun di Pelabuan Kamal di Bangkalan. Ada juga' pilihan laèn, lewat Pelabuhan Jangkar di Situbondo nyebarang ke Pelabuan Kalianget di Sumenep, nyang ada di ujung wètan Madura. Nyang paling baru, sekarang udah bisa lewat udara lantaran Lapangan terbang Trunojoyo (SUP) udah diresmiin ama Presidèn Joko Widodo pas April 2022 di Sumenep.

## Paranan
Pa' Sakerah

**Pa' Sakerah**, nama aslinya, mah, **Sadiman**, nya'entu atu jagoan kesohor keturunan Medura, nyang lahir di Bangil, Pasuruan, Jawa Wètan. Dia bekèn sebagé orang nyang berani ngelawan Kumpeni Welanda. Orang pada nempo Pa' Sakerah sebagé pahlawan ra'yat lantaran dia kaga' rido ngeliatin tana-tana petani diserobot paksa bakal jadi kebon tebu Kumpeni. Biar kata orang Welanda nganggep dia tukang rampok atawa pembunuh, buat rak'at di sono, mah, dia entu pembéla orang kebanyakan nyang berani pasang badan ngelawan penindasan deri pabrik gula.

Awal mulanya, mah, Pa' Sakerah entu jadi mandor tebu di pabrik Kancil Mas, Bangil. Dia ngerasa gedeg ngeliat kelakuan orang-orang gedéan Welanda nyang mau ngeluasin kebun tebu dia orang. Ada atu pejabat désa, nya'entu Carik Rembang, nyang jadi antèk Welanda, demen banget meres èn maksa petani nyerahin tananya bakal kebon tebu. Pa' Sakerah musuhan banget ama entu Carik Rembang, nyang ngelaporin dia ke Welanda. Pa' Sakerah ngelawan wakil perusahaan Welanda nyang namanya Markus. Ni orang lagunya jolim ama ra'yat, èn dia bekoar-koar nantangin Pa' Sakerah, ampé si Markus ama para pengawalnya tetiba didatengin ama Pa' Sakerah, èn modar dia orang dibikinnya. Gara-gara entu, Pa' Sakerah jadi buronan nomor atu pulisi Welanda. Abis entu, Pa' Sakerah mulai malingin harta orang-orang Welanda ama antèk-antèknya. Hasilnya dia bagi-bagiin ke ra'yat ama buat modal dia ngelawan Kumpeni. Dia kepaksa kabur-kaburan èn ngumpet pindah-pindah di dalem utan, tapi ra'yat ama buruh kebon tebu pada kompak bantuin dia nyumputi di tempat nyang aman, biar kaga' ketangkep ama pulisi.

Welanda nyang pusing nyari di mana dia ngumpet akhirnya maké cara licik, ya'entu nyogok Ajis, orang deket ama Pa' Sakerah, nyang kaga' laèn sudara sepeguruan dia. Si Ajis kegoda ama duit èn janji manis Welanda, terus dia ngejebak Pa' Sakerah pas dia lagi asik nontonin atu acara Tayuban (igelan rak'at) di daérah Rembang. Pas Pa' Sakerah lagi kaga' megang dia punya senjata (celurit), di situ, dah, pulisi Welanda nangkep dia beramé-ramé.

Pa' Sakerah diputusin bersalah ama pengadilan Welanda, èn dia dijatuin hukuman gantung di taon 1904. Welanda sengaja ngelakuin hukuman gantung enni di depan orang banyak di Bangil, biar ra'yat pada kèder èn kaga' berani macem-macem lagi. Pa' Sakerah dikubur di Désa Bekacak, Bangil, nyang ampé sekarang mingsih sering didatengin orang bakal jiarah. Walopun dia udah lama mati, cerita Pa' Sakerah tetep idup di kesenian ludruk sebagé lambang keberanian ngelawan kesewénang-wénangan, èn senjata celurit nyang sering dia bawa-bawa ampé sekarang tetep jadi lambang keberanian ra'yat Medura èn Jawa Wètan.

Cerita Pa' Sakerah udah perna dibikinin pélem layar lebarnya judulnya *Pak Sakerah* taun 1982, nyang maèn jadi Pa' Sakerah nya'entu W.D. Mochtar, atu bintang pélem ngetop jaman entu. 

## Paranan
Cakalang santen

**Cakalang santen** nya'entu penganan kas Menado nyeng gableg rasa nusantara. Ni Penganan dikeja deri ikan cakalan èn santen nyeng wanginya béda. Ditanjain bareng nasi anget èn ditambain berapa penganan laèn, kaya' kerupuk apa témpé apa tahu gorèng, nyeng ngeja ni penganan jadi ènak. Tu cakalang dikenal gableg daging nyeng padet, ada seratnya, èn banyak protèinnya. Selaèn entu, gè' kalo dimasak pegimana cara bakal ènak èn gurih. Mangkanya entu perihal, banyak orang-orang tempatan nyeng mangpaatin tu ikan bakal bahan dasar penganan tempatan, kaya' cakalang fufu, mi cakalang, èsb.

Ni penganan gableg ketemu di macem-macem tempat di Sulawési Lor, bahan dasar nyeng dipaké gampang ketemu punya lantaran soalnya. Cumanan, orang-orang tempatan Manado pada entu suka banget ama nyeng pedes-pedes jadinya cabé nyeng dipaké kebanyakan. Mulain deri cabé nyeng dicampur ke bumbu alus, terus ditambainama dabu-dabu èn cabé utuh.

## Referensi
Kupu-kupu

**Kupu-kupu** ( Hurup Arab gundul: کوڤو کوڤو ) disebut dalem basa Inggris entu jadinya *butterfly*, nya'entu serangga terebang bangsa *Lepidoptera*, getep kapan pentèr ama gableg siwi-siwi warna nyang ngejrèng. Kupu-kupu uda bekembang jadi ratusan ras dengen macem-macem jenis.

## Paranan
Ikan oci bakar

**Ikan oci bakar** nya'entu penganan has deri Menado. Ni penganan nya'entu ikan bakar tempatan deri Menado nyeng maké ikan tenggiri nyeng gedé. Ikan oci sering dianggep maké tenggiri, cuman di Menado, ikan tenggiri sebenernya digero' ikan tudé. Bisa dibilang, ni ikan oci maké ikan nyeng sebangsa ama ikan tudé. Ikan oci sokanan ditanjain ama irisan rica iris, bisa juga' ditanjain ama kangkung atawa tumis kembang paya.

Ikan nyeng dipaké beneran baru ditangkep terus dibakar. Ni pembakaran dilakonnin ampé mateng rata. Tarnya, wanginya bakal mumbul.

Ciri-cirinya entu maké bumbu tempatan nyeng dibalur sebelon dibakar. Tu bumbu bakal ngeresep ke daging ikannya. Ni campuran bumbu isinya rempah-rempah nyeng diracik ngikut resèp nyeng diwarisin. Asilnya ikan nyeng rasa-rasanya lembut èn lembab alami, bareng ama bumbu bakar nyeng nèmpèl di ikannya.

## Paranan
Gotong Tepékong

**Gotong Tepékong** atawa **Gotong Toapékong** nya'entu atu terdisi orang Cina nyang ngarak èn nggotong-gotong patung déwa-déwa ngiderin atu gutekan kota. Enni arak-arakan gé dibarengin ama arakan barongsay. Tepékong atawa Toapékong entu tuh patung déwa-déwi atawa néné moyang nyeng dihormatin ama orang-orang Cina.

## Sejarah
Gotong Tepékong mulain ada lagi wayah réhab pertama kali kelentèng Boen Tek Bio di Tanggerang waya taon 1844. Entu patung-patung tuh pada mao dipindain dulu' ke kelentèng Boen San Bio di daérah Pasar Baru.

## Gotong Tepekong Wayah Gini
Enni ari, arak-arakan gotong tepékong entu bulan Agustus 2024 kemarèn, Kementerian Pendidikan, Kebudayaan, Riset, dan Teknologi (Kemdikbudristek) ngejadiin Gotong Toapekong jadi Warisan Budaya Tak Benda (WBTb).

## Paranan
Ès brènèbon

**Ès Brènèbon** nya'entu penganan ès deri Menado, Sulawési Lor, nyeng bahannya kacang méra. Kata "Brènèbon" asalnya *bruine bonen* (kacang coklat atawa méra) nyeng asalnya deri basa Olanda. Masupnya ni kacang méra awalnya dibawa deri Amrik terus dibawa ke Éropa wayah abad ke-16 ama penjajah Spanyol, terus  ujungnya nyebar ke Indonésia liwat Kumpeni Olanda semprakan taon 1600-an.  

Di Menado, ès brènèbon awalnya dikenalin jadi sop kacang nyeng gurih, nyeng isinya daging sampi atawa babi. Terus berapa wayah mulain diènakin bakal jadi penganan ès. Ni penganan sokanan jadi penganan kesukaan orang-orang wayah pentèr-pentèr sedeng panasnya lantaran bisa nyegerin. Mangkanya, ni ès gampang ditemuin di warung makan, warung pinggir jalan, atawa bisa dikeja dèwèk di ruma lantaran resèp nyeng ringkes. 

Ès brènèbon isinya kacang méra nyeng digodog lembèk, terus diranjain ama ès serut, sirop, ama susu kentel manis, coklat, ampé penganan nyeng gurih. Selaèn nyegerin, ni hidangan dinyahoin banyak nutrisi lantaran ngandut berapa mangpaat kaya' kalsium, jat besi, èn protèin pu'unan bakal jaga kekuatan badan pas wayah pentèr-pentèrnya.

## Paranan
Perkedèl niké

**Perkedèl** **niké** nya'entu penganan has Menado nyeng juga' sokanan ditemuin di Gorontalo. Kaya' makanan perkedèl lajimnya. Ni penganan dikeja deri tepung èn ikan niké. Tu ikan kecit-kecit ukurannya.

Ni penganan maké ikan niké jadi ba'an utama. Ngikut tempatan di Menado, ni ikan niké dibagi jadi dua ngikut ama tempat idupnya, sétu èn laot. Bédanya ada di ukurannya, ikan niké sétu entu kecit èn tipis, melèngken ikan niké laot rada lèbaran. Ikan niké jadi ba'an utama lantaran ada kalsium nyeng tinggi.

## Paranan
Batu Tulis Pagaruyung IX

**Batu Tulis Pagaruyung IX** ya'entu atu batu tulis nyang dikira, mah, ada pas jaman Raja Adityawarman merèntah. Tulisan di batu enni dipahat di atas potongan batu *andesit* warna abu-abu. Tulisan di batunya, sih, masing rada keliatan, biar kata cuma ada beberapa urup doang. Di batu enni ketulis taun 1291 Saka atawa 1369 Masehi, paké basa Sangsekerta ama urup Abis-Palawa Sumatra. Ketemunya di daérah Ponggongan, Nagari Pagaruyung, Tanah Datar, Sumatra Kulon, barengan ama batu tulis-batu tulis nyang laèn.

Nah, bedanya ama batu tulis laèn deri jaman Adityawarman—nyang biasanya ada nama raja atawa penggedé—batu tulis nyang enni, mah, kaga' ngegero nama siapa-siapa pisan. Katanya para ahli, sih, ni batu cuma isi tanggalan doang gara-gara èmang cuilan bagian atas nyang kepisah dari batu tulis laèn nyang lebih lengkap.

Ni ari, Batu Tulis Pagaruyung IX enni udah ditaro di Ruang Koleksi Balai Pelestarian Peninggalan Purbakala (BP3) Batusangkar, barengan ama koleksi benda-benda kuno laènnya. Lagian, batu tulis enni udah didaptarin juga' jadi cagar budaya di Sumatra Kulon paké nomor inventaris SMS-04/1/-b/9.

## Catetan kaki

## Paranan
* 
* 
* 
* 
*
Congsam

Congsam (ditulis juga *cheongsem* atau *céongsam*), lebi kesohor ama nama *qipao*, itu salah satu baju tradisional perempuan Tionghoa. Baju ini cirinya kerahnya tinggi nutup leher, bukanya di sebelah kanan, ngepas di pinggang ampe ngikutin lekuk badan, jadi keliatan anggun dan ngebentuk tubuh wadon. Cheongsəm asal katanya dari *chèuhngsāam* nyeng artinya kemeja panjang atawa pakaian panjang), entu pengucapan bahasa Kanton. Model ketat yang modernnya pertama kali populer di Shanghai lantaran di Shanghai agak beda sama pemakaian di bahasa Mandarin dan dialek Tionghoa lainnya.

## Sejarah
Asalnya dari pakaian kaum di jaman Dinasti Qing, *cheongsam* entu baju dasar buat orang Manchu di Tiongkok bagian timur laut. Masuk awal abad ke-20, modelnya diubah jadi lebih ngepas badan dan lebih nyaman dipake, tapi tetep nahan unsur kerajinan dan bentuk tradisionalnya.

Taun 1930-an, *cheongsam* makin kesohor dan punya peran penting yang nggak tergantikan dalam busana perempuan. Model ini jadi luar biasa populer di kalangan perempuan Shanghai dan Tiongkok bagian selatan. Enni baju jadi pilihan pas buat nyang badannye ramping. Wadon nyang pake jadi keliatan anggun dan berbentuk.

## Paranan
Telanaypura, Jambi Kota

Telanaipura adalah sebuah kecamatan yang berada di Kota Jambi, provinsi Jambi, Indonesia. Data dari Kementerian Dalam Negeri dalam catatan kependudukan, jumlah penduduk kecamatan ini hingga pertengahan tahun 2021 sebanyak 50.497 jiwa dengan kepadatan 2.690 jiwa/km²

## Kurahan
1.Buluran Kenali     2.Pematang Sulur
3.Penyengat Rendah   4.Simpang Empat Sipin
5.Telanaipura        6.Teluk Kenali

=Kantor èn kelengkepan nyeng lajim=
Di kecamatan ini terdapat Kantor Gubernur Jambi, RSUD Raden Mattaher, Perpustakaan Daerah, dan Lapangan Golf. Sebagian besar kantor-kantor Pemerintah tingkat Provinsi Jambi terletak di Kecamatan Telanaipura. Demikian pula ada Kampus  I Pascasarjana Unja dan Pascasarjana UIN STS Jambi, gedung kuliah untuk jenjang Strata 2 (Magister) terletak di Telanaipura.

## Kewontenan masarakat
Penduduk kota Jambi memiliki keberagaman khususnya suku dan agama. Suku Melayu Jambi adalah penduduk asli dan mayoritas di Jambi dan tersebar di semua wilayah kecamatan. Ada juga suku pendatang lainnya seperti suku Jawa, Minangkabau, Batak, Bugis, Banjar, Tionghoa dan lainnya.[3]

Sementara dalam keagamaan, mayoritas di kecamatan ini memeluk agama Islam. Adapun persentasi penduduk menurut agama yang dianut di kecamatan ini adalah Islam sebanyak 92,21%, kemudian Kekristenan sebanyak 7,37% di mana Protestan 6,43% dan Katolik 0,94%. Sebagian lagi beragama Buddha yakni 0,40% dan Hindu sebanyak 0,02%.[2]

## Paranan
 1."Camat Kota Jambi". www.jambikota.go.id. Diarsipkan dari asli tanggal 2018-10-18. Diakses tanggal 29 September 2021.
 2."Visualisasi Data Kependudukan - Kementerian Dalam Negeri 2021" (visual). www.dukcapil.kemendagri.go.id. Diakses tanggal 29 September 2021.
 3.Herliyanto, Wahyu (16 Maret 2021). Rahimin (ed.). "Mengenal 4 Suku Asli Jambi, Orang SAD Paling Awal Datang Ke Jambi". Tribunnews.com. Diakses tanggal 29 September 2021.
Batu Tulis Pagaruyung VII

**Batu Tulis Pagaruyung VII** (hurup Arab Gundul: باتو تولس فاݢرويوڠ ٧), nyeng juga' digero' **Batu Tulis Gudam II** (hurup Arab Gundul: باتو تولس غومباك ٧) nya'entu batu tulis nyeng dikeja pas jaman raja Adityawarman cuma asalnya bangsa abad ke-14. 
Ni batu tulis ampé kaga' kebaca karena banyak nyang rusak entu punya bagian, tapi ada tulisan nama raja Srimat Sri Akarendrawarman nyang gelarnya Maharajadhiraja. Selaèn entu, ada tulisan soal kutukan atawa sumpahan buat orang nyang kaga' ngerjain entu raja punya perèntah. Banyak Pemerdataan soal wayahnya eni batu tulis dikeja kemungkinan pas jamannya raja Akarendrawarman nyang diangkat abis raja Adityawarman. Eni batu tulis ditemuin disegutekan Komplek Batu Tulis Adityawarman daerah Gudam, Nagari Pagaruyung, Kabupatén Tanah Datar, Sumatra Kulon

## Paranan
Batu Tulis Pagaruyung II

**Batu Tulis Pagaruyung II** yaentu salah atu batu tulis warisan Raja Adityawarman, nyang tanggalannya taon 1295 Saka atawa 1373 Masehi. Enni Batu Tulis juga kesohor ama nama laèn, yaentu **Batu Tulis Bukit Gombak II**. Enni Batu Tulis dicatet pake basa Sanskerta ama Melayu Kuno, pake hurup Pasca Pallawa. Enni batu tulis punya tulisan bagus en rapi trus sesetannya rada dalem, dah.  Enntu Batu tulis punya  kewontenan udah pada rusak, sampe separo tulisannya kaga bisa kebaca. 

## Paranan
Komplèk Batu Tulis Adityawarman

**Komplèk Batu Tulis Adityawarman**, atawa nyang orang kata, mah, **Tempat Batu Tulis Pagaruyung**, ya'entu kumpulan batu tulis nyang asalnya deri jaman Raja Adityawarman merèntah, pas jaman Kerajaan Melayu Kuno abad ke-13 ampé ke-14 Masehi. Tempat enni udah jadi cagar budaya nyang dijagain bener-bener ama Balé Pelestarian Cagar Budaya (BPCB) wilayah Sumatra Kulon, Rio, ama Rio Kepuloan, sesuai ama aturan menteri taun 2010.

Nah, di dalem Komplèk Batu Tulis Adityawarman enni ada lapan batu tulis nyang utama, ya'entu Batu Tulis Pagaruyung I,  Batu Tulis Pagaruyung II, Batu Tulis Pagaruyung III, Batu Tulis Pagaruyung IV, Batu Tulis Pagaruyung V, Batu Tulis Pagaruyung VI, Batu Tulis Pagaruyung VII, ampé Batu Tulis Pagaruyung VIII. Sebenernya, mah, ada atu lagi nyang digero "Batu Tulis Pagaruyung" juga', ya'entu Batu Tulis Pagaruyung IX, tapi tempatnya misah kendiri di Ruang Kolèksi Balai Pelestarian Peninggalan Purbakala Batusangkar.

## Paranan
Batu Tulis Pagaruyung III

**Batu Tulis Pagaruyung III**, atawa digero' juga **Batu Tulis Kapalo Bukit Gombak I**, nya'entu atu batu tulis deri wayah guwernemen Raja Adityawarman. Enni batu tulis diserat maké basa Sangskerta maké  aksara Abis-Pallawa nyeng dikeja  sloka. Enni batu tulis tuh ditemuin di Kapalo Bukit Gombak, Tanjung Emas, Tanah Datar, Sumatera Kulon. Wayah gini, enni batu tulis ditaro di Komplek Batu Tulis Adityawarman di Kota Batusangkar.

## Rupa
Enni batu tulis tuh tinggi'nya 190 sènti, lèbar 66 sènti, ama tebelnya 15 sènti. Enni batu tulis diukir maké batu andesit nyang warnanya abu coklat. Entu batu tuh ngelonjor alami rupanya. Enni seratan tibang ada atu baris doang.

## Isi
Tanggal
Batu Tulis Pagaruyung III isinya tibang ada tanggalnya doang, nya'entu ari Soma tanggal 5 Suklapaksa bulan Kartika taon 1269 Saka, atawa tanggal 8 Oktober 1347 kalu nurutin almenak maséhi, mah. Enni taonnya boléh dapet deri asil baca *candra sengkala dware rasa bhuje rupe* nyeng ma'nanya gapura, ma'sut, tangan, tampang.
Batu Tulis Paninggahan

**Batu Tulis Paningggahan** nya'entu atu batu tulis nyeng diserat maké basa Sangsekerta, nyeng keperna di negeri Paninggahan, Junjung Siri, Solok, Solok Kabupatèn, Propinsi Sumatera Kulon. Ni batu tulis jadi atu deri 10 cagar budaya nyeng dikukuin ngikut ke keputusan bupati Solok taon 2020. Kalo rincinya lagi, tempatnya ada di sétu Singkarak, nyeng bolé nyampé jalan kaki baé bangsa 500 mèter deri jalan Paninggahan Malalo liwat galengan. 
Ni batu tulis tau dipugar nyeng dilakonin ama Dènes Pariwisata èn Kebudayaan Solok Kabupatèn bulan Désèmber 2023.

## Latar belakang
Batu Tulis Paninggahan nyeng orang-orang kenal jadi "*Batu Batulih*", uda jadi Cagar Budaya Peringkat Nasional, ngikut ama SK Menteri Pendidikan dan Kebudayaan nomer PM.86/PW.007/MKP/2011 tanggal 17 Oktober 2011. Batu Tulis Paninggahan dibangsain jadi Cagar Budaya banda.

## Peneraganan
Batu Tulis Paninggahan ada tulisan Pallawa, ni batu tulis punya tampang bentuknya lonjong dipernain ke jero' bangunan nyeng bentuknya saung dijaroin besi item di sisi-sisinya. Batu Tulis Paninggahan ukurannya bangsa 90 x 6,5 cm nyeng tebelnya 10-20 cm. Material yang digunakan untuk prasasti yakni batu andesit, ditulisi dengan bahasa Sanskerta. Secara umum, aksara yang berada pada prasasti masih dapat dibaca, meskipun sebagian aksara telah pudar akibat proses pelapukan dan penggaraman. 

## Paranan
Batu Tulis Ponggongan

**Batu Tulis Ponggongan** yaentu atu warisan kuno sejarah elmu banda lama berupa Batu Tulis batu kuno nyang digero di galengan Ponggongan, Nagari Pagaruyung, Kecamatan Tanjung Emas, Kabupaten Tanah Datar, Sumatera Barat. Enni Batu Tulis asalnya bangsa deri abad ke-13 atawa ke-14 Masehi, kurang lebih semasa ama kuasa Raja Adityawarman.

Batu Tulis enni kebuat deri batuan tuf, enni Batu Tulis keliatan tulisan nyang udah pada reges sampe susah dibaca. Belom ada pengartian soal isi Batu Tulis enni, tapi kegunaanya buat tugu bakal nginget-nginget. Deri taon 2010, Batu Tulis Ponggongan udah ditetepin jadi Cagar Budaya Peringkat Nasional ama Kementerian Kebudayaan en Pariwisata Republik Indonesia.

## Paranan
Panté Menganti

**Panté Menganti** nya'entu atu panté nyang ngejogrog di Dèsa Karangduwur, Kecamatan Ayah, Kabupatèn Kebumen, Jawa Sintrem. Rupa alam di enni panté entu ragemnya ada bukit-bukitan ama pesisir panté nyeng pasirnya puti. Semprakan taon 2011, panté Menganti entu jadi tempat orang pelesiran ama seluncuran, ongkoh jadi bandar pelabuhan ama tempat ngelélang ikan.

## Rupa alam
**Panté Menganti** enni ngejogrog di Dèsa Karangduwur, Kecamatan Ayah, Kabupatèn Kebumen, Jawa Sintrem. Enni panté tuh segutekannya ngablak ama pasir puti èn bukit-bukit batu gamping. Enni panté ngewatesan langsung ama laotan Hindi. Mentakan eni panté ntu ngadep ke laot kidul. Entu panté punya nama entu diambil deri atu guha di dèsa Karangduwur. Deri cerita-cerita sesepuh situ mah, entu nama tuh deri nama atu penggedé nya'entu Sri Manganti nyang diem di bekidulan nyeng entarnya jadi nama enni panté. Enni panté entu jauhnya bangsa 7 kilo deri panté Logending. Lahan nyeng digero panté Menganti entu sempit bangat, lagi bè tibang bagian depan deri bukit-bukit *karst* Gombong. Enni panté ngablak panjangnya deri belah kulon nyang mudun ama pasiran puti ampé belah wètan nyang bukit-bukitan entu bangsa 1,5 kilo.

## Pemangpaatan
Sebelonan taon 2011, Panté Menganti enni cuman dipaké ama tukang nelayang jadi bandar pelabuhan, tempat bakal nyèndèrin kapal ama tempat bakal ngelèlangin ikan. Baru tuh pas taon 2011 pisan, enni panté dipaké jadi tempat orang-orang pada pelesiran. Alatan entu udah jadi tempat bakal orang ngeladog, mangkanya enni panté dipaké ongkoh jadi tempat maènan seluncuran di ombak laotan ama enclekan-enclekan deri Sukabumi ongkohan juga' ama nyeng deri Bali.
Statsiun Pemalang

**Statsiun Pemalang (PML)** yaentu Statsiun sepur kelas I nyang keperna di Pelutan, Pemalang, Pemalang. Enni stasiun tingginya +6 meter di atas permukaan laot, terus masuknya ke Daerah Operasi IV Semarang; boleh dibilang, ni stasiun jagoannya (stasiun utama) diKabupaten Pemalang,soalnya cuma ini atu-atunya nyang ngelayanin penumpang di situ. Posisinya juga paling kulon (barat) di kabupatennya. Kalo mau ke mari gampang, soalnya deket banget ama Pasar Kota Pemalang.

## Bangunan ama tata letak
Awalnya ni stasiun punya tiga jalur sepur api, nyang jalur 2 nya jadi sepur lurus. Pas jalur ganda di petak stasiun ini sampe Stasiun Petarukan resmi dipake mulal 30 Oktober 2008 terus lanjutannya sampe Stasiun Larangan mulai 9 September 2009, jalur 2 dipake buat sepur lurus arah Semarang doang, jalur 3 dipake buat sepur lurus arah Cirebon doang, terus jalur 4 ditambahin di sisi utara stasiun buat jadi sepur belok nyang baru. Udah gitu, ditambahin juga kanopi nyang katanye mah lungsuran (pindahan) dari Stasiun Demak, mangkanya enni stasiun jadi kiatan rada gede.

## Paranan
Stasiun tegal

Stasiun Tegal (TG) tuh stasiun kereta gede tipe B yang lokasinye pas banget di perbatasan Kelurahan Panggung sama Slerok, Tegal Timur, Kota Tegal. Tingginye cuma 4 meter di atas permukaan laut, terus jaraknye sekitar 294,8 km dah tuh kalo ditarik lurus ke arah timur dari Jakarta Kota. Nah, stasiun ini juga jadi jagoan paling ujung kulon (barat) di wilayah Daerah Operasi (Daop) IV Semarang.

tasiun ini mah deket banget, cuma 100 meteran doang di sebelah timurnya Alun-alun Kota Tegal. Bentuk bangunannye manjang dari utara ke selatan. Kalo ente liat ke arah utara, relnye bakalan belok ke timur buat lanjut jalan ke arah Semarang. Dulu nih ye, sempet ada juga jalur cabang yang arahnye ke Pelabuhan Tegal.

Nah, kalo ke arah selatan, abis belok ke barat, jalurnye kebelah dua (bercabang): yang satu arahnya ke Brebes–Cirebon (jalur utara Jawa), terus yang satu lagi arahnya ke Slawi sampe Prupuk.

Cuma atu-atunya kereta yang kaga pake mampir alias maen nyelonong bae di stasiun ini tuh cuma KA Argo Bromo Anggrek.
Pemalang, Pemalang

**Pemalang** biasa juga' orang kata **Kota Pemalang**, ya'entu atu kecamatan nyang jadi sintrem guwernemènnya Kabupatèn Pemalang nyang adanya di  Propinsi Jawa Tenga, Indonésia. Kalo kita liat di peta, letak kabupaten ini strategis bener lantaran dilewatin ama Jalur Pantura nyang ngubungin kota-kota gedé kaya' Jakarta, Semarang, ampé Surabaya. Ngikut perdata taun 2010, jumlah pejedognya nyampé 355.230 jiwa. 

Banyak bener julukan nyang dikasih buat enni kota, mulai deri "Kota Ikhlas", "Kota Ijo", "Kota Nanas Madu", sampé "Kota Grombyang". Kalo urusan ngomong seari-hari, mah, masarakat kota Pemalang biasanya paké basa Ngapak, tapi èmang ada macemnya sendewek nyang rada beda.

## Wates

Kota Pemalang enni di belah lor, dia langsung watesan ama Laut Jawa. Kalo ke belah wètan, dia watesan ama Kecamatan Taman. Terus di belah kidul, kota eni watesan ama Kecamatan Bantarbolang èn Kecamatan Randudongkal. Nah, kalo di belah kulon, dia watesan langsung ama Kecamatan Warureja nyang masup wilayah Tegal Kabupatèn.

## Pembagian administratif (desa)
Desa-desa nyang ada di kecamatan enni ya'entu:
# Banjarmulya
# Bojongbata
# Bojongnangka
# Danasari
# Kebondalem
# Kramat
# Lawangrejo
# Mengori
# Mulyoharjo
# Paduraksa
# Pegongsoran
# Pelutan
# Saradan
# Sewaka
# Sugihwaras
# Sungapan
# Surajaya
# Tambakrejo
# Wanamulya
# Widuri

## Obyek wisata
Panté Widuri entu atu tempat pelesir nyang kesohor di Pemalang. Enni panté ada di pesisir panté lor Pulo Jawa, kaga' jauh acan, dah, dari sintrem kota, deket bener ama jalur Pantura. Panté Widuri entu jadi tempat mampir paling didemenin ama orang-orang nyang lagi lewat jalur entu atawa orang Pemalang nyang pengen pelesiran.

## Paranan
Liong Nandak

Tarian Liong, atau nyang biasa orang sebut Tarian Naga atawa Liong Nandak, sering banget nongol pas perayaan masyarakat Tionghoa, apalagi waktu Imlek. Di Indonesia ndiri, keberadaan orang Tionghoa udah ratusan taon en punya pengaruh gedè dalam kehidupan sosial sama ekonomi masyarakat setempat. Begitu juga ama tradisi perayaan Tahun Baru Imlek mereka, nyang ampe sekarang masih dirayain en jadi bagian dari warna budaya di mari.

## Sejarah
Tarian Liong entu kesenian has masarakat Tionghoa nyang udah ada dari ratusan taon nyang lalu. Enni tarian ini kabarnya udah ada sejak jaman jebit di jaman Dinasti Han (sekitar taon 180-230 SM). Awalnya deri masyarakat Tionghoa yang punya kepercayaan dan rasa hormat gedè banget sama naga. Entu naga dipercaya sebagai makhluk magis nyang bisa jalan di darat, terbang di langit, ampe berenang di laut. Lantaran begitu, naga dianggap punya kuasa di langit dan hujan. Deri awalnya, enni tarian  jadi bagian dari budaya pertanian dan perayaan masa panen. Selain itu, juga dipercaya sebagai salah satu cara buat menolak bala dan nyingkirin penyakit.

## Paranan
Angpaw cina

**Angpaw cina** (hurup Tionghoa Ringkes: 红包, hurup Tionghoa Terdisionil: 紅包; Hokkièn: âng-pau) nya'entu uang nyang dikasih bakal hadiah buat orang nyang dibungkus pakè amplop atawa angpaw merah pas ari Imlèk. Dalem basa Betawi, Angpaw juga digero Amplop dalam Indonesia punya basa. Menurut Cina punya tradisi, entu 
Angpaw biasanya dikasi ke orang-orang bakal ari gedé tradisional atawa ari khusus. Contonya bakal bocah, orang-orang jomblo, èn orang tua deri merèka punya bocah selama taon baru Cina atawa ke mantèn wadon selama nikahan. 

## Kegunaan èn kebiasaan

Angpaw biasanya dikasih bakal pertemuan komunitas atawa keluarga kaya nikahan, ulang taon, balé baru, hari libur seperti Taon Baru Cina, bonus bakal penari tari singa, sumbangan buat guru agama atawa tempat ibadah, dan laènnya. Di nikahan, pengantèn baru biasanya dikasih Angpaw ama keluarga èn tamu nyang lebih sepuh. Masyarakat nyang nagnut adat tradisional juga pakè angpaw bakal bayar guru èn dokter.

Angpaw ngegambarin kegembiraan èn kepèngènan nyang ngebawa keberuntungan. Warna méra angpaw ngegambarin keberuntungan èn ngejaga energi jelék. Karena lantaran entu, eni angpaw kagak dikasi bakal ungkapan duit mati karena  dianggap sebagai ngasih keriaan atas keluarga punya kesialan.

## Paranan
Statsiun Comal

**Statsiun Comal (CO)** nya'entu statsiun sepur kelas II nyeng keperna di Purwasari, Comal, Pemalang; pada ketinggian +10m; keitung ke Daèrah Gawé IV Semarang; jadi statsiun paling wètan èn paling gedé kedua di kabupatèn Pemalang.

Ni statsiun pertamanya ada punya tiga jalur sepur nyeng dua jalurnya entu lempeng. Abis jalur ganda di statsiun Petarukan-Sragi rasmi dijalanin mulain Sèptèmber 2012, 
jumblah jalurnya namba jadi empat. Jalur dua dijadiin jadi jalur lempeng bakal ngara ke Cerbon baé, jalur tiga dijadiin jalur cuma bakal ngara ke Semarang Tawang, terus jalur 4 ditambain jadi jalur bèlok baru bakal ngulonin statsiun. Ada juga' menara tandon aèr warisan Hindia nyeng ada di belètan statsiun.

Ni statsiun tau ngeladènin sepur Kamandaka semprakan dijalaninnya gambar perjalanan sepur taon 2015. Cuman, ni sepur diberentiin lantaran dipaké bakal sepur Joglosemarkerta tanggal 1 Désèmber 2018. Semprakan tu wayah, ga' ada lagi sepur nyeng berenti di ni statsiun, selaèn bakal susulan sepur jawa. Nyeng ngulon, sebelon statsiun Petarukan ada bekas statsiun Ujunggedé nyeng uda dimatiin.

## Paranan
Basa Ngapak

**Basa Ngapak** () nya'entu dialek basa Jawa nyang masih tradisional. Orang luar daerah Banyumas ngegero "Basa Ngapak" karena kata *ngapa* nyang artinya *kenapa*. Deri dulu, orang Banyumasan entu emang bagian dari Basa Jawa. Buktinya jelas ada di komplek Candi Dieng peninggalan Kerajaan Medang (Mataram Hindu) di daerah Banjarnegara ama Wonosobo. Terus, di daerah Kebumen juga banyak ditemuin situs-situs bekas peninggalan Mataram dulu.

Dialek Banyumasan diomongin di wilayah Jawa Tenga bagian kidul wetan utamanya di daerah di sekitar kali Serayu, Gunung Slamet ke arah wétan hingga Dataran tinggi Dieng. Lebih tepatnya di tiga eks-keresidenan nya'entu seluruh eks-karèsidènan Banyumas, sebagian barat eks-karèsidènan Kedu, èn sebagian selatan eks-karèsidènan Pekalongan. 

Wilayah eks-karèsidènan Banyumas keitung Banjarnegara, Purbalingga, Banyumas, èn Cilacap, serta beberapa wilayah di luar eks-karèsidènan Banyumas kaya sebagian gedé Kebumen,  sebagian Wonosobo, Pemalang Kidul, Pekalongan Kidul, Batang Kidul ama beberapa dèsa di kecamatan Sirampog èn Paguyangan nyang ada di Kabupaten Brebes bagian kidul. 

Basa Ngapak juga diomongin ampé Kecamatan Lakbok, èn Purwadadi Ciamis di Kabupaten Ciamis, sebagian kecil Kota Banjarserta beberapa desa, èn sebagian kecil di wétan Kabupaten Pangandaran, nyang daerahnya bebatesan antara Jawa Kulon ama Jawa Tenga. Dialek Banyumasan di wilayah Jawa Barat telah tercampur dengan bahasa Sunda Priangan. 

Dialek Banyumasan entu salah atu dialek Basa Jawa wayah gini nyang masih bejuntrungan ama fonetik dengan Basa Jawa Lama nyang udah kaga' ditemuin di Basa Jawa Baku (Solo)
karena Banyumasan punya dialek karakter pelapalan hurup ’a’ èn 'k' kentara banget ènn jelas ama pelafalan huruf 'h' 'g 'w' 'y'  juga kentara selaèn entu banyak kosakata kawi nyang dilestarikan dalam dialek Ngapak.

## Paranan
Panté Widuri

**Panté Widuri** yaentu sebua Panté nyang letaknya di Desa Widuri, Kabupaten Pemalang, Jawa Tengah.

Panté  Widuri entu panté  nyang adanya di desa Widuri, mangkanya dinamain Panté  Widuri, tapi orang-orang sono mah lebih kenal sebutannya Cilincing. Desa Widuri adanya di kecamatan Pemalang, kabupaten Pemalang, Jawa tengah. Sebelah kulon (barat) entu kelurahan Sugih Waras (Tanjung Sari), sebelah wetan (timur) desa Dana Sari, sebelah kidul (selatan) kelurahan Pelutan, ama sebelah lor (utara) entu Laut Jawa.

## Asal-usul

Nama Widuri diambil dari legenda Nyi Widuri, orang nyang cakep bener nyang idup di desa entu. Legenda ini nyeritain seorang mpuan nyang janji setia ama lakinya nyang lagi pegi perang. Nyi Widuri janji kaga bakalan nerima tamu laki-laki demi ngejagain ati lakinya. Tapi nyatanya, pas satu hari, Nyi Widuri ketemu laki-laki nyang lagi luka terus di perutnya nancep keris. Nyi Widuri ngerawat dah tuh ampe sembu. Tapi abis laki-laki entu pegi, dia ninggalin keris nyang tadinya nancep di perutnya.

Laki Nyi Widuri pulang dari perang, eh dia kaget liat ada gelas bekas diminum orang. Lakinya nanya ama Nyi Widuri, tapi Nyi Widuri alesannya nyang minum entu nelayan. Lakinya kaga percaya ama alesan Nyi Widuri. Akhirnya Nyi Widuri nekat nusukin keris ke badannya buat buktiin kesetiaannya ama si laki. Dia bilang, kalo darah nyang keluar warnanya merah, berarti dia nepatin janjinya, tapi kalo darah nyang keluar warnanya biru, berarti dia udah ngingkarin janjinya.

Tapi nyatanya, darah nyang keluar dari badan Nyi Widuri warnanya biru, terus entu darah ngebasahin kembang widuri nyang ada di meja. Akhirnya Nyi Widuri mati berlumuran darah biru nyang juga kena ke bunga entu. Akhirnya daerah tempat tinggal Nyi Widuri dikenal jadi desa Widuri.

Buat jalan ke Panté  Widuri, ada jalanan lurus nyang ngebentang dari Alun-Alun Pemalang sampe ke Widuri. Jalan ini dipercaya dibangun ama patih Pemalang nyang namanya Patih Sampun.

## Sarana

Panté  Widuri entu objek wisata andalannya Kabupaten Pemalang. Enni panté  rame banget didatengin orang tiap hari libur ama hari raya Idul Fitri, orang bisa tumplek blek di Panté  Widuri. Objek wisata nyang ada mulai dari bentangan Panté  nyang kaga sebrapa luas, tapi di pinggiran panté  banyak pohon-pohon gede nyang umurnya udah puluhan taon, terus ada tempat duduk-duduk buat nikmatin indahnya panté  ama liat matahari terbit atau matahari tenggelem. Ada macem-macem tempat wisata kuliner hasil laut, objek wisata air, tempat maén bocah-bocah, panggung buat acara musik, lapangan tenis, sampe sirkuit balap motor. Objek wisatanya sendiri dipagerin ama tembok pembatas di sekelilingnya, kalo diitung luas dalemnya mah paling cuma sekitar 10 hektar doang.

## Paranan
Stasiun Cilacap

Stasiun Cilacap (CP) tuh stasiun kereta kelas I yang nongkrongnye di Kelurahan Tambakreja, Kecamatan Cilacap Selatan, Kabupaten Cilacap, Jawa Tengah. Stasiun yang tingginye cuma 8 meter dari muka laut ini mah dapet gelar stasiun yang posisinye paling ujung selatan di wilayah Daerah Operasi (Daop) V Purwokerto ama di seantero Kabupaten Cilacap.

Stasiun ini tuh stasiun yang paling ujung banget di jalur cabang Kroya-Cilacap, kalo ente dateng dari lintas selatan atau tengah Pulau Jawa. Tapi nih ye, biar kata dibilang ujung, relnye sebenernye masih lanjut lagi dari arah utara, melipir belok ke barat, terus ke utara lagi, sampe brenti di daerah Pelabuhan Tanjung Intan ama Depot Pertamina.
Dulu mah ceritanye lebih panjang lagi. Abis ngelewatin depot BBM ntu, masih ada jalur terusan nyambung ke bekas Stasiun Cilacap Pelabuhan, terus lanjut ke utara arah Stasiun Rawabasum sampe tembus ke Stasiun Gumilir. Jadi relnye tuh muter kayak balon alias balloon loop, mirip-mirip dah ama yang di Stasiun Ketapang. Sayangnye, jalur muter ntu terakhir napas pas taun 1945, abis ntu udah kaga dipake lagi dah.

Kagak jauh dari stasiun, ada juga yang namanye depo lokomotif—tempat ngetemnye mesin kereta. Stasiun ini juga jadi tempat "parkiran" buat kereta-kereta beken kayak KA Purwojaya ama KA Wijayakusuma.
Kagak cuma kereta penumpang doang, di mari juga banyak gerbong-gerbong pengangkut avtur (bahan bakar pesawat), ama beberapa lokomotif diesel hidraulis yang tugasnye mondar-mandir alias langsir buat nganter-jemput barang dari ama ke Depot Pertamina.
Kali Comal

**Kali Comal** nya'entu atu kali nyeng ada di Jawa Tenga, Indonésia. Kali Comal ulunya di lor-wètan lèrèng gunung Slamet. Kali Comal ada punya panjang bangsa 109,18 km, ngalir dari kidul ngara ke lor èn ujungnya di laot Jawa. Kali Comal jadi kali panggedénya nyeng liwatin kabupatèn Pemalang, Jawa Tenga. Aliran kali Comal liwatin 7 kecamatan di kabupatèn Pemalang.

## Pemangpaatan
Penjedog di bantaran kali Comal mangpaatin tu kali bakal tani èn tambak, mao mancing atawa jala. Di bagèan moara kali cukup lèbar yeng bolé masupin perau kecil. Gedénya arus kali Comal dipaké bakal pengaèran liwat berapa pintu aèr atawa bendung, kaya' Bendung Mèjagong èn Bendung Sukawati. Daèrah ulu kali Comal nyeng juga' dimangpaatin bakal wisata arum jeram.

## Èlmu gambar bumi
Ni kali ngalir ngikut daèrah tenga lor pulo Jawa nyeng iklimnya *muson tropis*. Suhunya bangsa 25°C saben taon. Bulan paling panas entu Sèptèmber, nyeng suhunya bangsa 29°C, terus paling dinginnya entu bulan Maret, bangsa 22°C. Ujan rata-tara saben taonnya entu 2758mm. Bulan nyeng ujannya paling banyak entu Jenuari, nyeng rata-ratanya entuu 492mm. Terus nyeng paling dikit entu Sèptèmber, rata-rata entu 23mm.

## Paranan

## Sènggètan luar
* BBWS Pemali-Juana
* Profil BBWS Pemali-Juana 2022